Прибислав и Божана/8
ЧИН ДРУГИ

(Шумовит предео на острову Рујану. Иза грмова види се море. Чују се ловачки рогови. Царица бродарица и Милунка).

ПОЈАВА I

(ЦАРИЦА и МИЛУНКА)

ЦАРИЦА:
Јеси ли извршила?
МИЛУНКА:
Све као што си хтела! Над домом њезиним Љељо 
Оплета гњездо своје и оштри отровне стреле. 
Љубавним јадом, да јој занесе срце младо.
ЦАРИЦА:
Хвала ти мила сејо! А сад позови виле
Да песмом Прибислава овамо домамите. 
Богови обала ових по нашој жељи раде: 
Прибислав и Божана у наше пашће коло.
МИЛУНКА:
И то ће за часак бити! Док тренеш оком само, 
С мирисом пролетњих ружа, кроз ово густо џбуње, 
Вилинских песама гласи разлегаће се веће (оде).

Прибислав и Божана